अपने खोए जनाधार को पुनर्जीवित करने के लिए राज्य की दूसरी प्रमुख जाति वोक्कलिग्गा के प्रतिनिधि एच डी कुमारस्वामी ने मंगलुरु-हुबली-धारवाड़ में लंगर डाल रखा है. साल 1995 में बीजेपी के उभार से पहले दक्षिणी कर्नाटक में पूर्व प्रधानमंत्री एच डी देवेगौड़ा का व्यापक असर था मगर धीरे-धीरे उनकी पार्टी दक्षिण के तीन जिलों मैसूर, हासन और मंड्या में सिमट गई. सत्ता की सौदेबाजी लायक सीट जीतने के लिए देवेगौड़ा को गदग, हावेरी, बेलगवी, दावणगेरे, हुबली और धारवाड़ आदि जिलों की सीटों में भी सेंध लगानी होगी.